আর্সেনাল প্রশিক্ষণ কেন্দ্র
১৯৯৮ সালের ফেব্রুয়ারিতে হার্টমেয়ার বরো কাউন্সিল লন্ডন কলোনির একটি স্থানীয় স্কুলের নিকটবর্তী গ্রীনফিল্ড এর জমিতে আর্সেনালের প্রশিক্ষণ কেন্দ্র তৈরীর অণুমতি দেয়। এটি আবার ক্লাবের সাবেক প্রশিক্ষণ কেন্দ্র শেনলি স্পোর্টস গ্রাউন্ডস এর নিকটে অবস্থিত, যেটি বর্তমানে ওয়াটফোর্ড ফুটবল ক্লাব প্রশিক্ষণের জন্য ব্যবহার করে। ইংল্যান্ডের পরিবেশ সচিব জন প্রেসকট সবুজ বলয় রাখার শর্তে প্রকল্পটিকে অণুমোদন দেন। ১৯৯৮ এর সেপ্টেম্বরে সমগ্র পরিকল্পনা অণুমোদন পায়।
ক্রিস্টাল প্যালেস ফুটবল ক্লাব
ক্রিস্টাল প্যালেস ফুটবল ক্লাব একটি ইংরেজ পেশাদার ফুটবল ক্লাব যেটি লন্ডনে অবস্থিত। তারা বর্তমানে কোকা-কোলা ফুটবল লীগ চ্যাম্পিয়নশিপ খেলে থাকে, যেটি ইংরেজ ফুটবলে দ্বিতীয় সর্বোচ্চ বিভাগ। ২০০৫ সালে তাদের শততম প্রতিষ্ঠাবার্ষিকী পালিত হয়। ১৯৭৬ সাল থেকে এই ক্লাব "ঈগলস" নামে পরিচিত হচ্ছে। এর পূর্বের ডাকনাম ছিল "দ্য গ্লেজিয়ার্স"। এদের চিরপ্রতিদ্বিন্দী ক্লাব হচ্ছে ব্রাইটন & হোভ অ্যালবিওন যারা "সিগাল" নামে পরিচিত।